Pettersen var på byen i Trondheim saman med nokre venninner. Dei var på ein utestad med 20-årsgrense og drakk øl. Då blei ho teke til side av ei vakt som ville snakke med henne.

– Eg tenkte ok. Eg trudde eg skulle få gratis alkohol eller noko slikt, seier Pettersen, som er gjest i «Skavlan» denne veka.

Saka fortset under videoen.

HEILE INTERVJUET: Sjå intervjuet med Josefine Frida Pettersen frå Skavlan 16. september. Du trenger javascript for å se video. HEILE INTERVJUET: Sjå intervjuet med Josefine Frida Pettersen frå Skavlan 16. september.

Skulda for falsk legitimasjon

«Skam» fekk tre prisar under utdelinga av Gullruten i mai. Foto: Åserud, Lise / NTB scanpix

Men vakta kunne fortelje at utestaden hadde fått fleire tips om at ho er altfor ung til å vere der.

Ho viser fram legitimasjon som viser at ho er 20 år og gamal nok. Men vakta meinte legitimasjonen måtte vere falsk fordi dei visste at ho heitte Noora og var 16 år gamal.

Forsøket på å forklare at Noora er ei rolle ho spelar, fører ikkje fram. Til slutt måtte politiet koplast inn før misforståinga blir oppklart.

– Eg må svare på spørsmål om kor eg har budd, kven foreldra mine er. Til slutt må eg be dei om å google meg, seier ho i programmet.

Stor merksemd

I tredje sesong av ungdomsserien er det rollefiguren Isak, spelt av Tarjei Sandvik Moe, som skal spele hovudrolla. Foto: NRK

Dei to første sesongane av ungdomsserien har fått stor merksemd. Blant anna fordi serien har teke opp vanskelege tema. Serien har også fått merksemd utanfor landegrensene.

Den tredje sesongen av «Skam» startar på nrk.no om kort tid. Då kjem det også fleire nye fjes etter at enkelte av skodespelarane har takka for seg.